open-index/open-wikipedia-markdown huggingface dataset:
Σιδηροδρομικός Σταθμός Δρεπάνου

Ο **Σιδηροδρομικός Σταθμός Δρεπάνου** αποτελούσε μια επιβατική σιδηροδρομική υποδομή που βρισκόταν επί της σιδηροδρομικής γραμμής Αμυνταίου-Κοζάνης. Η υποδομή κατασκευάστηκε το 1951 και εγκαινιάστηκε το 1955, εξυπηρετώντας την επιβατική κίνηση του Δρεπάνου και της ευρύτερης περιοχής της Κοζάνης.

Το 2010 η λειτουργία του σταθμού αναστάλθηκε λόγω διακοπής των επιβατικών δρομολογίων και λίγα χρόνια αργότερα, διακόπηκαν και τα εμπορικά δρομολόγια, ως απόρροια των περικοπών δαπανών από τον ΟΣΕ.

## Ιστορικό

### 20ος Αιώνας
Μέσα στα πλαίσια της αποτελεσματικότερης σιδηροδρομικής διασύνδεσης της Δυτικής Μακεδονίας και έπειτα από την αποτυχία ολοκλήρωσης της Σιδηροδρομικής Γραμμής Καλαμπάκας - Κοζάνης - Βέροιας, το 1951 αποφασίστηκε η κατασκευή σιδηροδρομικού άξονα που θα ξεκινούσε από το Αμύνταιο και θα κατέληγε στην Κοζάνη. Η νέα αυτή γραμμή αποτελούσε παρακλάδι της Σιδηροδρομικής Γραμμής Θεσσαλονίκης - Φλώρινας που είχε κατασκευαστεί το 1894 και θα εξυπηρετούσε τόσο επιβατικές όσο και εμπορικές μεταφορές στο Νομό Κοζάνης, αποτελώντας σημαντικό μέσο ανάπτυξης, ιδιαίτερα κατά την περίοδο άνθισης της βιομηχανίας λιγνίτη στην περιοχή.

Ως μέρος αυτού του σχεδίου, κατασκευάστηκε ο σταθμός του Δρεπάνου, ο οποίος υποστηριζόταν από αρκετά βοηθητικά κτίρια για την εξυπηρέτηση των επιβατών και των εμπορικών δρομολογίων. Ο σταθμός εγκαινιάστηκε μαζί με τη γραμμή το 1955 και έκτοτε εξυπηρετούσε τη σιδηροδρομική σύνδεση του Δρεπάνου με τοπικά και υπεραστικά δρομολόγια.

### 21ος Αιώνας
Η νέα χιλιετία σε συνδυασμό με τον γενικότερο προσανατολισμό της αναβάθμισης του δικτύου της Δυτικής Μακεδονίας, η Σιδηροδρομική Γραμμή Αμυνταίου - Κοζάνης και ο σταθμός του Δρεπάνου αναβαθμίστηκαν την περίοδο 2003-2007 όσον αφορά την υποδομή και τις εγκαταστάσεις τους, με στόχο την αύξηση της ταχύτητας των δρομολογίων και της χωρητικότητας των συρμών στο δίκτυο.

#### Αναστολή λειτουργίας γραμμής (2010)
Λίγα χρόνια μετά την αναβάθμιση, το 2010 ο ΟΣΕ αποφάσισε την αναστολή της λειτουργίας της γραμμής και των συναφών υποδομών, συμπεριλαμβανομένου του σταθμού του Δρεπάνου, με σκοπό την περικοπή των δαπανών λόγω της χαμηλής επιβατικής κίνησης και της έλλειψης χρονικής ανταγωνιστικότητας σε σχέση με άλλα μέσα μεταφορών. Επίσης, το 2014 η γραμμή ανέστειλε και την εμπορική της λειτουργία λόγω της σιδηροδρομικής αποκοπής στο τμήμα ΑΕΒΑΛ - Ποντοκώμη εξαιτίας της επέκτασης των λιγνιτορυχείων της ΔΕΗ. Μέχρι σήμερα, ο σταθμός και η γραμμή παραμένουν ανενεργές υποδομές, χωρίς κάποιο σαφές χρονοδιάγραμμα επαναλειτουργίας και αποκατάστασης.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού* *Δρεπάνου* αποτελείται από μια κεντρική γραμμή και από ένα κτίσμα επιβατικής στάσης. Παρακάτω παρατίθεται τοπογραφική αποτύπωση του κτηριακού συγκροτήματος του σταθμού όπως υφίσταται έως και σήμερα:
κέντρο|χωρίς-πλαίσιο|946x946εσ

## Υπηρεσίες
Ο Σιδηροδρομικός Σταθμός του Δρεπάνου δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές


Κατηγορία:Σιδηροδρομικοί σταθμοί στη Δυτική Ελλάδα
Κατηγορία:Δήμος Κοζάνης
A Complete Unknown

Το ***A Complete Unknown*** είναι βιογραφική μουσική δραματική ταινία του 2024 σε σκηνοθεσία του Τζέιμς Μάνγκολντ, ο οποίος έγραψε και το σενάριο μαζί με τον Τζέι Κουκς, σχετική με τον Αμερικανό τραγουδιστή και τραγουδοποιό Μπομπ Ντίλαν. Βασισμένη στο βιβλίο του 2015 *Dylan Goes Electric!* του Ελάιτζα Γουόλντ, η ταινία δείχνει τον Ντίλαν στις αρχές της καριέρας του στην παραδοσιακή μουσική μέχρι την ιστορική διαμάχη σχετικά με την χρήση ηλεκτρονικών μουσικών οργάνων στο Newport Folk Festival το 1965. Πρωταγωνιστεί ο Τιμοτέ Σαλαμέ, ο οποίος είναι και παραγωγός της ταινίας, ως Ντίλαν μαζί με τους Έντουαρντ Νόρτον, Ελ Φάνινγκ, Μόνικα Μπαρμπάρο, Μπόιντ Χόλμπρουκ, Νταν Φόγκλερ, Νόρμπερτ Λίο Μπουτζ, Έρικο Χατσούνε, Μπιγκ Μπιλ Μόργκανφιλντ, Γουίλ Χάρισον και Σκουτ ΜακΝέρι σε δευτερεύοντες ρόλους. Ο τίτλος της ταινίας προέρχεται από το ρεφραίν του τραγουδιού του 1965 του Ντίλαν, "Like a Rolling Stone".

Το *A Complete Unknown* έκανε πρεμιέρα στις 10 Δεκεμβρίου 2024 στον (Κινηματογράφο Ντόλμπι) στο Λος Άντζελες, 
και κυκλοφόρησε στους κινηματογράφους στις 25 Δεκεμβρίου 2024 από την Searchlight Pictures. Η ταινία συγκέντρωσε $74.5 εκατομμύρια παγκοσμίως και έλαβε γενικά καλές κριτικές. Συμπεριλήφθηκε στον κατάλογο των 10 καλύτερων ταινιών του 2024 από το Εθνικό Συμβούλιο Κριτικών Κινηματογράφου και το Αμερικανικό Ινστιτούτο Κινηματογράφου. Το δεύτερο, μάλιστα, βράβευσε την Φάνινγκ με το βραβείο Καλύτερου Β' Γυναικείου Ρόλου. 

Η ταινία έλαβε οκτώ υποψηφιότητες στα Βραβεία Αμερικανικής Ακαδημίας Κινηματογράφου 2024, τρεις υποψηφιότητες στις Χρυσές Σφαίρες και έξι στα Βραβεία Βρετανικής Ακαδημίας Κινηματογράφου.

## Ηθοποιοί και χαρακτήρες

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2024
Κατηγορία:Αμερικανικές ταινίες της δεκαετίας 2020
Κατηγορία:Αμερικανικές μουσικές δραματικές ταινίες
Κατηγορία:Ταινίες σε σκηνοθεσία Τζέιμς Μάνγκολντ
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες γυρισμένες στη Νέα Υόρκη
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες παραγωγής Searchlight Pictures
Κατηγορία:Ταινίες IMAX
Κατηγορία:Αγγλόφωνες ταινίες
Φιλγραστίμη

Η **Φιλγραστίμη** (Filgrastim) είναι ένα συνθετικό ανθρώπινο παράγωγο του κοκκιοκυτταρικού παραγοντικού αυξητικού παράγοντα (G-CSF), το οποίο χρησιμοποιείται για την ενίσχυση της παραγωγής λευκών αιμοσφαιρίων, ιδιαίτερα σε ασθενείς που υφίστανται χημειοθεραπεία ή άλλες θεραπείες που μειώνουν τα λευκά αιμοσφαίρια. Η φιλγραστίμη δρα με το να διεγείρει τον πολλαπλασιασμό και τη διαφοροποίηση των προγονικών κυττάρων του αίματος, ενισχύοντας έτσι την άμυνα του οργανισμού απέναντι σε λοιμώξεις. Χρησιμοποιείται επίσης για την αντιμετώπιση του συνδρόμου χαμηλών λευκών αιμοσφαιρίων που σχετίζεται με ορισμένες αιματολογικές διαταραχές.

Το φάρμακο κυκλοφορεί υπό εμπορικές ονομασίες όπως Neupogen, Zarzio, Accofil, και Nivestim, και έχει λάβει έγκριση από τις αρμόδιες υγειονομικές αρχές σε πολλές χώρες, συμπεριλαμβανομένων των Ηνωμένων Πολιτειών, της Ευρωπαϊκής Ένωσης και της Αυστραλίας. Αν και γενικά θεωρείται ασφαλές, έχει παρατηρηθεί ότι μπορεί να προκαλέσει ορισμένες παρενέργειες, όπως πόνο στα οστά και αύξηση του αριθμού των λευκών αιμοσφαιρίων.

## Παραπομπές

Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Αντινεοπλασματικά και ανοσορρυθμιστικά φάρμακα
Κατηγορία:Πρωτεΐνες
Χουάν Γκαραϊζάμπαλ

Ο **Χουάν Γκαραϊζάμπαλ** (Μαδρίτη, 20 Μαρτίου 1971) είναι Ισπανός εικαστικός καλλιτέχνης και γλύπτης γνωστός διεθνώς για τα μνημειώδη δημόσια γλυπτά του. Οι δομές του με το όνομα "Αστικές Μνήμες" (Urban Memories), οι οποίες συνδυάζουν γλυπτική και φωτισμό, αποτελούν μια αναβίωση αρχιτεκτονικών στοιχείων που έχουν χαθεί εδώ και καιρό και καταλαμβάνουν ιστορικές τοποθεσίες.

## Καλλιτεχνική Καριέρα
Αρχικά, ως καλλιτέχνης της εννοιολογικής τέχνης, ένα μεγάλο μέρος του έργου του δημιουργήθηκε χειροποίητα, χρησιμοποιώντας τεχνικές όπως σφυρηλάτηση, ξυλουργική, ηλεκτρικές εφαρμογές, πλαστικές κατασκευές και τοιχοποιία – δεξιότητες που απέκτησε με την πάροδο του χρόνου και μέσα από πειραματικές διαδικασίες. Από το 2008, το κύριο στούντιό του βρίσκεται στο Βερολίνο, αν και διατηρεί επίσης στούντιο στη Μαδρίτη και στο Μαϊάμι.

## Δημόσιες Εγκαταστάσεις

* **2006:** Bosque de Flores, Βαλένθια, Ισπανία.

* **2007:** Memoria Urbana Βουκουρέστι, Περιοχή Uranus. Λευκή Νύχτα, Ρουμανία.

* **2011:** Archives Stairway. Ιδιωτική συλλογή. Κονέκτικατ, Ηνωμένες Πολιτείες.

* **2012:** Memoria Urbana Βερολίνο, Γερμανία.

* **2013:** Memoria del Giardino Βενετία, Ιταλία. Επιμέλεια: Μπάρμπαρα Ρόουζ.

* **2016:** Memoria Urbana Μαϊάμι, Havana's Balcony, Ηνωμένες Πολιτείες.

* **2018:** Memoria Urbana Σεγκόβια Hay Festival.

* **2020:** Piedra Sobre Piedra, Τολέδο, Ισπανία.

* **2020:** Ever Time Gate, Σαγκάη, Κίνα.

* **2021:** Four Monumental Sculptures, Παρίσι, Γαλλία.

* **2021:** Fondation Prince Albert, Μονακό.

* **2021:** Biennale de Sculpture, Σεν-Πολ-ντε-Βανς, Γαλλία.

* **2023:** Ever Time Balcony, Σαγκάη, Κίνα.

* **2024:** La Memoria del Vidrio, Βαλένθια, Ισπανία.

* **2024:** Land of Dilmun and Door of Dilmun, Μανάμα, Μπαχρέιν.
* **2025:** Memoria Urbana: Les Bains Napoléon,Biarritz, Γαλλία
* **2025:** Ever Time Port ,Πορτογαλία

## Προσωπική Ζωή
Μεταξύ του 1998 και 2007, ο Γκαραϊζάμπαλ ταξίδεψε σε όλη την Αφρική, χρησιμοποιώντας ως μέσο μεταφοράς ένα Mercedes-Benz Unimog. Αυτά τα ταξίδια πραγματοποιούνταν μία ή δύο φορές τον χρόνο, με την συνοδεία της οικογένειας και των φίλων του, καλύπτοντας διάφορα στάδια της διαδρομής από τη Μαδρίτη μέχρι το Κέιπ Τάουν.

Ζει και εργάζεται κυρίως μεταξύ Βερολίνου, Μαδρίτης και Σαγκάης, συνδυάζοντας αυτά τα μέρη με προσωρινές διαμονές και στούντιο αφιερωμένα για διάφορα πρότζεκτ σε όλο τον κόσμο. Έχει χωρίσει δύο φορές και έχει δύο κόρες, την Ολίβια (2003) και την Κασίλντα (2004), από τον πρώτο του γάμο.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
* Instagram
Τζων Μπάμπορω

Ο **Τζων Μπέρναρντ Μπάμπορω** (3 Ιανουαρίου 1921 – 13 Φεβρουαρίου 2009) ήταν Βρετανός πανεπιστημιακός καθηγητής της Αγγλικής Φιλολογίας και πρώτος διευθυντής του κολλεγίου Λίνακερ της Οξφόρδης.

## Βιογραφία
Ο Μπάμπορω γεννήθηκε στο Λονδίνο το 1921 και φοίτησε στο σχολείο  (*Haberdashers΄ Aske's Boys' School*), στο  (*Elstree*), του Χέρτφορντσαϊρ της Αγγλίας και στο κολλέγιο Νιου της Οξφόρδης. Κατά τη διάρκεια του Β' Παγκοσμίου Πολέμου υπηρέτησε για πέντε χρόνια στο Βρετανικό Βασιλικό Ναυτικό  και στη συνέχεια επέστρεψε στην Οξφόρδη, αρχικά ως μέλος του κολλεγίου Νιου και στη συνέχεια του κολλεγίου Γουώνταμ, όπου μεταξύ των ετών 1947 και 1961 υπήρξε διαδοχικά ακαδημαϊκός διευθυντής (*dean*), οικονομικός προϊστάμενος (*domestic bursar*) και κύριος ακαδημαϊκός σύμβουλος (*senior academic tutor*).

Ο Μπάμπορω αποχώρησε από το Γουώνταμ για να ξεκινήσει ένα φιλόδοξο έργο, το οποίο θα άλλαζε το σχήμα του Πανεπιστημίου της Οξφόρδης. Όπως ανέφερε ένας πρώην φοιτητής:

left|thumb|250 px|<center>Το κτήριο Μπάμπορω<br>του κολλεγίου Λίνακερ της Οξφόρδης<br>(Άνοιξε το 1985 και ονοματοδοτήθηκε το 1986.)

Το αποτέλεσμα ήταν το κολλέγιο Λίνακερ (το αρχικό του όνομα ήταν *Linacre House*). Το πρώτο κολλέγιο του Πανεπιστημίου της Οξφόρδης που δέχτηκε μόνο μεταπτυχιακούς φοιτητές και το πρώτο που δέχθηκε, σε ίση βάση, άνδρες και γυναίκες φοιτητές. Ο Μπάμπορω είχε κεντρικό ρόλο στην ίδρυση και την προώθηση του νέου ακαδημαϊκού ιδρύματος και παρέμεινε διευθυντής του μέχρι το 1988, υπηρετώντας, επίσης, τη διοίκηση του πανεπιστημίου, τόσο ως μέλος του Συμβουλίου του Πανεπιστημίου (*Hebdomadal Council*) από το 1961 έως το 1979 όσο και ως πρόεδρος του Γενικού Συμβουλίου των Σχολών από το 1964 έως το 1967. Πολλοί φοιτητές και το προσωπικό του κολλεγίου Λίνακερ τον θυμούνται με αγάπη, όπως έγραψε ένας από αυτούς στο Βιβλίο Αφιερώσεων του Διευθυντή κατά τη συνταξιοδότησή του.

## Συγγραφική δραστηριότητα
Μετά την αποχώρησή του από τη θέση του Διευθυντή του κολλεγίου Λίνακερ, ο Μπάμπορω επικεντρώθηκε αποκλειστικά στη συγγραφή. Είχε από το 1979 ξεκινήσει να εργάζεται επί της κριτικής έκδοσης της ''Ανατομίας της Μελαγχολίας'' –ενός εκτενέστατου έργου του 17ου αιώνα, γραμμένου από τον Ρόμπερτ Μπάρτον– μιας φιλοσοφικής πραγματείας με εκατοντάδες σκοτεινές πηγές. Αποτέλεσμα ήταν μια εξάτομη έκδοση από το Κλάρεντον Πρες (*Clarendon Press*). Ο τελευταίος τόμος του έργου του Μπάμπορω δημοσιεύθηκε το 2000, εννέα χρόνια πριν τον θάνατό του.

### Δημοσιεύσεις
**Βιβλία**
* *Ο μικρός κόσμος του ανθρώπου* (Λονδίνο: Longmans 1952) 
* *Μπεν Τζόνσον* (Λονδίνο: Longmans 1959) 
* Ο Ρόμπερτ Μπάρτον: *[[Η ανατομία της μελαγχολίας]]*, (Οξφόρδη: Κλάρεντον Πρες, έξι τόμοι 1989-2000)

## Οικογένεια
Ο Τζων Μπάμπορω παντρεύτηκε την Νορβηγίδα Άννε Ίντρεχους (*Anne Indrehus*) το 1947.

## Διακρίσεις
Το 1986, ένα νέο κτήριο διαμονής φοιτητών στο νότιο τμήμα των κυρίως κτηρίων του κολλεγίου Λίνακερ ονομάστηκε προς τιμήν του, ένα χρόνο μετά την ολοκλήρωσή του.

## Παραπομπές

Κατηγορία:Άγγλοι φιλόλογοι
Κατηγορία:Άγγλοι πανεπιστημιακοί
Κατηγορία:Απόφοιτοι του Πανεπιστημίου της Οξφόρδης
Κατηγορία:Βρετανοί συγγραφείς
Σαπουνακαίικα Αρκαδίας

Τα **Σαπουνακαίικα** είναι οικισμός της Δημοτικής Ενότητας Τυρού του Δήμου Νότιας Κυνουρίας, στην Πελοπόννησο. 

## Γενικά στοιχεία
Τα Σαπουνακαίικα βρίσκονται πολύ κοντά στα παράλια της Αρκαδίας, στον κόλπο Τυρού. Απέχουν περίπου 19 χλμ. Β. από το Λεωνίδιο (έδρα του δήμου), 2 χλμ. Α. από τον Τυρό 

Αναφέρονται επίσημα για πρώτη φορά, γραμμένα ως *Σαπουνακέϊκα*, το 1879 να προσαρτώνται στον τότε δήμο Λιμναίου. 

Τα Σαπουνακαϊκα ή Παλαιός Τυρός όπως λέγονταν από τους ντόπιους λόγω της γειτνίασης με το λόφο του αρχαίου οχυρωμένου οικισμού του Τυρού αποτελούσαν ενιαία Κοινότητα με τον Τυρό έως το 1912 και υπάγονταν στο Δήμο Λιμναίου.

Επί πρωθυπουργίας Ελευθερίου Βενιζέλου με το Βασιλικό Διάταγμα τέθηκαν σε ισχύ τα άρθρα 1-18 και 200-210 του νόμου ΔΝΖ υπ' αριθμόν 4057 περί συστάσεως Δήμων και Κοινοτήτων που προέβλεπε πως όσοι οικισμοί είχαν άνω των 300 κατοίκων και σχολαρχείο δύναται να ανακηρυχτούν αυτόνομες κοινότητες. Ιστορικά δεν γνωρίζουμε γιατί οι κάτοικοι ζήτησαν την ανακήρυξη τους ως ξεχωριστή Κοινότητα.

Το 1912 ορίστηκαν έδρα της νεοϊδρυθείσας κοινότητας και το 1940 το όνομα τους διορθώνεται σε Σαπουνακαίικα. Σύμφωνα με το σχέδιο Καλλικράτης μαζί με την Παραλία Σαπουνακαίικων αποτελούν την κοινότητα που υπάγεται στη δημοτική ενότητα Τυρού του δήμου Νότιας Κυνουρίας και σύμφωνα με την απογραφή του 2021 απογράφονται 143 κάτοικοι ενώ με την απογραφή του 2011 είχε 162.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Somewhere I Belong

Το «**Somewhere I Belong**» είναι τραγούδι του Αμερικανικού ροκ συγκροτήματος Linkin Park. Κυκλοφόρησε στο ράδιο των ΗΠΑ στις 24 Φεβρουαρίου 2003 ως το κύριο single και το τρίτο κομμάτι του δεύτερου στούντιο άλμπουμ του συγκροτήματος, *[[Meteora (άλμπουμ)|Meteora]]* (2003). Υπήρξε ένα από τα 10 κορυφαία τραγούδια σε διάφορα chart, περιλαμβάνοντας αυτό των single της Νέας Ζηλανδίας, όπου έφτασε την 1η θέση.

## Λίστα κομματιών
**CD single****7-inch vinyl**

## Προσωπικό
**Linkin Park**
* Τσέστερ Μπένινγκτον – κύρια φωνητικά, επιπρόσθετη κιθάρα
* Μάικ Σινόντα – διάταξη χορδών, ραπ φωνητικά, πιάνο, δοκιμαστής
* Μπραντ Ντέλσον – κύρια κιθάρα
* Ντέιβ «Phoenix» Φάρελ – κιθάρα μπάσου
* Τζο Χαν – δοκιμαστής, turntables
* Ρομπ Μπούρντον – ντραμς

**Παραγωγή**

* Ντον Γκίλμορ – παραγωγός
* Linkin Park – παραγωγοί

## Παραπομπές


## Εξωτερικοί σύνδεσμοι

* Επίσημο μουσικό βίντεο στο YouTube

Κατηγορία:Τραγούδια του 2002
Κατηγορία:Singles του 2003
Κατηγορία:Τραγούδια των Linkin Park
Κατηγορία:Τραγούδια γραμμένα από τον Μάικ Σινόντα
Κατηγορία:Singles της Warner Bros. Records
Tupolev ANT-14

Το **Tupolev ANT-14** *Πράβντα* ήταν σοβιετικό αεροσκάφος το οποίο χρησιμοποιήθηκε ως «ναυαρχίδα» του προπαγανδιστικού σμήνους της χώρας. Ήταν επίσης το πρώτο σοβιετικό αεροσκάφος ολομεταλλικής κατασκευής.

## Περιγραφή
Το ANT-14 ήταν μια μεγαλύτερων διαστάσεων εκδοχή του ANT-9, με εκπέτασμα πτέρυγας 40,4&nbsp;m. σε σύγκριση με τα 23,8&nbsp;m του ANT-9. Προωθούνταν από πέντε αστεροειδείς κινητήρες Gnome-Rhône Jupiter 9AKX μέγιστης ισχύος 480&nbsp;hp και μπορούσε να φθάσει τα 236&nbsp;km/h. Ωστόσο, η μέση ταχύτητα πτήσης ήταν μόλις 195&nbsp;km/h. Είχε τριμελές πλήρωμα και μπορούσε να μεταφέρει έως και 36 επιβάτες. Το κενό βάρος του ήταν 10.650&nbsp;kg και το μέγιστο κατά την απογείωση έφτανε τα 17.146&nbsp;kg. Η εμβέλειά του ήταν 900&nbsp;km και η επιχειρησιακή οροφή του 4.220&nbsp;m. Διέθετε σταθερό σύστημα προσγείωσης με ουραίο τροχό.

## Επιχειρησιακή ιστορία
Το 1932 η Aeroflot αξιολόγησε το ANT-14. Παρόλο που κατά τις δοκιμές δεν παρουσιάστηκαν προβλήματα, το ANT-14 ήταν πολύ μεγαλύτερο από οποιοδήποτε άλλο αεροσκάφος στον στόλο της και επιπλέον δεν υπήρχε εκείνη την εποχή ανάγκη για ένα επιβατηγό αεροσκάφος μέγιστης χωρητικότητας 36 επιβατών και κατά συνέπεια δεν εντάχθηκε σε παραγωγή.

Στις 17&nbsp;Μαρτίου 1933 συγκροτήθηκε προπαγανδιστικό σμήνος το οποίο πήρε το όνομα του συγγραφέα Μαξίμ Γκόρκι και το ANT-14 έγινε το κυριότερο αεροσκάφος του, λαμβάνοντας παράλληλα το όνομα «*Πράβντα*», από την ομώνυμη εφημερίδα. Χρησιμοποιήθηκε κυρίως σε πτήσεις πάνω από τη Μόσχα. Μία τέτοια πτήση σχηματισμού αεροσκαφών στην οποία συμμετείχε και το ANT-14 έλαβε χώρα στις 18&nbsp;Μαΐου 1935 και κατέληξε σε τραγωδία όταν ένα μαχητικό πλησίασε υπερβολικά το Tupolev ANT-20 και χτύπησε το φτερό του προκαλώντας τη συντριβή του, με 45 θύματα. Το ANT-14 συνέχισε να πραγματοποιεί περιστασιακά πτήσεις προς το Χάρκοβο και το Λένινγκραντ, ενώ το 1935 επισκέφθηκε το Βουκουρέστι για να συμμετάσχει σε εορτασμούς που πραγματοποιούνταν εκείνη την περίοδο. Μετέφερε περισσότερους από 40.000 επιβάτες πριν καθηλωθεί το 1941.

## Παραπομπές


## Επιπλέον ανάγνωση
*
*

## Εξωτερικοί σύνδεσμοι
* 

ANT-14
Κατηγορία:Αεροσκάφη του Μεσοπολέμου
Σιδηροδρομικός σταθμός Ποντοκώμης

Ο **Σιδηροδρομικός Σταθμός** **Ποντοκώμης** αποτελούσε μια επιβατική σιδηροδρομική υποδομή που βρισκόταν επί της Σιδηροδρομικής Γραμμής Αμυνταίου - Κοζάνης. Η στάση κατασκευάστηκε το 1951 και ξεκίνησε τη λειτουργία της το 1955, εξυπηρετώντας την επιβατική κίνηση του οικισμού της Ποντοκώμης και της ευρύτερης περιοχής στο Νομό Κοζάνης.

Από το 2010, η στάση καταργήθηκε λόγω της αναστολής των επιβατικών και εμπορικών δρομολογίων, στα πλαίσια απενεργοποίησης ζημιογόνων γραμμών του δικτύου από τον ΟΣΕ.

## Ιστορικό

#### 20ός Αιώνας
Στα πλαίσια βελτίωσης της σιδηροδρομικής διασύνδεσης της Δυτικής Μακεδονίας και μετά την αποτυχία ολοκλήρωσης της Σιδηροδρομικής Γραμμής Καλαμπάκας - Κοζάνης - Βέροιας, το 1951 αποφασίστηκε η κατασκευή ενός σιδηροδρομικού άξονα από το Αμύνταιο μέχρι την Κοζάνη. Η νέα αυτή γραμμή αποτελούσε παρακλάδι της Σιδηροδρομικής Γραμμής Θεσσαλονίκης - Φλώρινας, η οποία είχε κατασκευαστεί το 1894 και θα εξυπηρετούσε τόσο τις επιβατικές όσο και τις εμπορικές μεταφορές στο Νομό Κοζάνης, ενισχύοντας την ανάπτυξη της περιοχής, ιδιαίτερα κατά την άνθιση της βιομηχανίας λιγνίτη.

Μέσα σε αυτό το πλαίσιο, το 1955 κατασκευάστηκε ο σιδηροδρομική στάση της Ποντοκώμης, η οποία εξυπηρετούσε τη σιδηροδρομική σύνδεση της Ποντοκώμης, με τοπικά και υπεραστικά δρομολόγια.

#### 21ος Αιώνας
Με την έλευση της νέας χιλιετίας και στο πλαίσιο της γενικότερης αναβάθμισης του δικτύου στη Δυτική Μακεδονία, η Σιδηροδρομική Γραμμή Αμυνταίου - Κοζάνης εκσυγχρονίστηκε την περίοδο 2003-2007. Οι βελτιώσεις αφορούσαν την αναβάθμιση της υποδομής και επιδομής της γραμμής, με στόχο την αύξηση της ταχύτητας των δρομολογίων και της χωρητικότητας των συρμών.

### Αναστολή λειτουργίας γραμμής (2010)
Λίγα χρόνια μετά την αναβάθμιση του άξονα, το 2010, ο ΟΣΕ αποφάσισε την αναστολή λειτουργίας της γραμμής και των συναφών υποδομών, συμπεριλαμβανομένου του σταθμού της Ποντοκώμης, με σκοπό τη μείωση των δαπανών λόγω της χαμηλής επιβατικής κίνησης και της έλλειψης χρονικής ανταγωνιστικότητας σε σχέση με άλλα μέσα μεταφοράς. Επιπλέον, το 2014, η γραμμή ανέστειλε και την εμπορική της λειτουργία λόγω της σιδηροδρομικής αποκοπής στο τμήμα ΑΕΒΑΛ - Ποντοκώμη, εξαιτίας της επέκτασης των λιγνιτωρυχείων της ΔΕΗ. Μέχρι σήμερα, ο σταθμός και η γραμμή παραμένουν ανενεργές υποδομές, χωρίς κάποιο σαφές χρονοδιάγραμμα επαναλειτουργίας και αποκατάστασης.

## Δομή Συγκροτήματος Σταθμού
Το κτηριακό συγκρότημα του *Σιδηροδρομικού Σταθμού* *Ποντοκώμης* αποτελείται από μια κεντρική γραμμή, ένα βοηθητικό κτήριο, καθώς και από ένα κτίσμα επιβατικής στάσης. Το 2025, το κτήριο της επιβατικής στάσης κατεδαφίστηκε.Παρακάτω παρατίθεται τοπογραφική αποτύπωση του κτηριακού συγκροτήματος του σταθμού όπως υφίσταται έως και σήμερα:
κέντρο|χωρίς-πλαίσιο|948x948εσ

## Υπηρεσίες
Ο Σιδηροδρομικός Σταθμός της Ποντοκώμης δεν εξυπηρετείται από επιβατικές αμαξοστοιχίες, ούτε διαδραματίζει ρυθμιστικό ρόλο στην κίνηση των συρμών επί του δικτύου.

## Παραπομπές


Ποντοκώμη
Κατηγορία:Σιδηροδρομικοί σταθμοί στην Κοζάνη
Κατηγορία:Σιδηροδρομικοί σταθμοί που εγκαινιάστηκαν το 1955
Δύναμη σημείου ως προς κύκλο

Στην γεωμετρία, η **δύναμη σημείου ως προς κύκλο** είναι μία μετρική σχέση για την τέμνουσα ενός κύκλου.

Συγκεκριμένα, έστω ο κύκλος C(\mathrm{O},\rho) και σημείο \rm P του επιπέδου του. Αν \rm \varepsilon είναι μια ευθεία που διέρχεται από το \rm P και τέμνει τον κύκλο στα σημεία \rm A, \rm B τότε το γινόμενο \rm PA\cdot PB είναι σταθερό ανεξάρτητο της ευθείας \rm \varepsilon. Το σταθερό γινόμενο \rm PA\cdot PB ονομάζεται **δύναμη του σημείου <math>\rm P</math>** **ως** **προς τον κύκλο** C.

Αν \delta το μήκος του ευθυγράμμου τμήματος \rm OP και \rho η ακτίνα του κύκλου  C(\mathrm{O},\rho) ονομάζουμε δύναμη του \rm P ως προς τον C την διαφορά \delta^2-\rho^2 και την συμβολίζουμε με \Delta_C^P.

## Απόδειξη

## Πορίσματα

## Δείτε επίσης
* Θεώρημα τεμνόμενων χορδών
* Θεώρημα τεμνουσών
* Θεώρημα τέμνουσας και εφαπτόμενης

## Περαιτέρω ανάγνωση

### Εξωτερικοί σύνδεσμοι
* Διαδραστική εφαρμογή για την δύναμη σημείου ως προς κύκλο στο Geogebra.
* Διαδραστική εφαρμογή για την δύναμη σημείου ως προς κύκλο στο Φωτόδεντρο.
* Διαδραστική εφαρμογή για την δύναμη σημείου ως προς κύκλο στο Geogebra.
* Δύναμη σημείου ως προς κύκλο στο Cut The Knot.

### Ελληνικά άρθρα
* 
* 

## Παραπομπές


Κατηγορία:Κύκλος
Κατηγορία:Θεωρήματα στη Γεωμετρία
Σερού Γκιρασί

Ο **Σερού Γιανταλί Γκιρασί** (12 Μαρτίου 1996) είναι Γουινέζος επαγγελματίας ποδοσφαιριστής, ο οποίος αγωνίζεται ως επιθετικός για την Μπορούσια Ντόρτμουντ και την εθνική ομάδα της Γουινέας.

Ξεκίνησε την καριέρα του στις ομάδες Μονταρζί, Αμίγ και Λαβάλ, πριν υπογράψει στη Λιλ το 2015, με μεταγραφή αξίας 1 εκατομμυρίου ευρώ. Το 2016 μεταγράφηκε στην Κολωνία με πενταετές συμβόλαιο. Το 2019 δόθηκε δανεικός στην Αμιάν, η οποία αργότερα ενεργοποίησε την οψιόν αγοράς του. Το 2020 υπέγραψε πενταετές συμβόλαιο με τη Ρεν. Το 2022 παραχωρήθηκε δανεικός στη Στουτγκάρδη, η οποία ενεργοποίησε την οψιόν αγοράς του το 2023. Τη σεζόν 2023–24 σημείωσε 28 γκολ σε 28 αγώνες, καταρρίπτοντας το ρεκόρ του συλλόγου για τα περισσότερα γκολ σε μία σεζόν και αναδεικνύοντας τον κορυφαίο Αφρικανό σκόρερ της Μπούντεσλιγκα. Το καλοκαίρι του 2024 υπέγραψε τετραετές συμβόλαιο με την Μπορούσια Ντόρτμουντ έναντι 18 εκατομμυρίων ευρώ, όπου έγινε ο πρώτος σκόρερ τους σε μία μόνο σεζόν στο Τσάμπιονς Λιγκ με 13 γκολ τη σεζόν 2024–25.

Αγωνίστηκε στις μικρές εθνικές ομάδες της Γαλλίας, ωστόσο το 2022 επέλεξε να εκπροσωπήσει τη Γουινέα. Πραγματοποίησε το ντεμπούτο του στις 25 Μαρτίου 2022 σε φιλικό αγώνα κόντρα στη Νότια Αφρική. Συμμετείχε στην τελική φάση του Κυπέλλου Εθνών Αφρικής του 2023 με την εθνική Γουινέας.

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γουινέας
Κατηγορία:Ποδοσφαιριστές Σαμπιονά Νασιονάλ 3
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Σταντ Λαβαλουά
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΑΖ Οσέρ
Κατηγορία:Ποδοσφαιριστές Ρεγκιονάλλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές ΦΚ Κολωνία
Κατηγορία:Ποδοσφαιριστές Αμιάν ΣΚ
Κατηγορία:Ποδοσφαιριστές Σταντ Ρενναί
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
Ριζικός άξονας δύο κύκλων

Στην γεωμετρία, ο **ριζικός άξονας δύο κύκλων** είναι η ευθεία της οποίας τα σημεία έχουν ίσες δυνάμεις προς τους δύο κύκλους.

Συγκεκριμένα, έστω C(\mathrm{O},\rho) και C'(\mathrm{O'},\rho') δύο κύκλοι του ίδιου επιπέδου με \rho>\rho'. Το σύνολο των σημείων του επιπέδου των κύκλων, των οποίων οι δυνάμεις ως προς τους δύο κύκλους είναι ίσες, είναι μία ευθεία \delta κάθετη στην \rm OO'.

## Απόδειξη

## Ειδικές περιπτώσεις
# Αν οι δύο κύκλοι εφάπτονται, τότε ο ριζικός άξονας τους είναι η κοινή τους εφαπτομένη.
# Αν οι δύο κύκλοι τέμνονται, τότε ο ριζικός άξονας τους είναι η ευθεία που ορίζεται από τα δύο σημεία τομής τους.
# Αν ο κύκλος C' βρίσκεται εντός του κύκλου C, τότε ο ριζικός άξονας τους δεν έχει κοινά σημεία με τους δύο κύκλους.

## Ριζικό κέντρο τριών κύκλων

## Κατασκευή του ριζικού άξονα δύο κύκλων

Θεωρούμε τους κύκλους C_1(\mathrm{O_1},\rho_1), C_2(\mathrm{O_2},\rho_2) οι οποίοι δεν έχουν κανένα κοινό σημείο.
# Χαράζουμε τυχαίο κύκλο C_3(\mathrm{O_3},\rho_3) ο οποίος τέμνει τον κύκλο C_1 στα σημεία \rm A,B και τον κύκλο C_2 στα σημεία \rm \Gamma ,\Delta . 
# Η ευθεία \delta_1 που διέρχεται από τα σημεία \rm A,B είναι ο ριζικός άξονας των κύκλων C_1, C_3 . Η ευθεία \delta_2 που διέρχεται από τα σημεία \rm \Gamma ,\Delta  είναι ο ριζικός άξονας των κύκλων C_2, C_3 . 
# Έστω \rm K το σημείο τομής των  \delta_1, \delta_2. Σύμφωνα με το προηγούμενο θεώρημα το σημείο \rm K είναι το ριζικό κέντρο των τριών κύκλων C_1, C_2, C_3 . 
# Αν από το σημείο \rm K χαράξουμε την ευθεία \delta_3 κάθετη στην διάκεντrο \mathrm αυτή είναι ο ριζικός άξονας των δύο κύκλων C_1, C_2 .

## Δείτε επίσης
* Δύναμη σημείου ως προς κύκλο

## Εξωτερικοί σύνδεσμοι
* Ριζικός άξονας δύο κύκλων στο Φωτόδεντρο.
* Ριζικός άξονας δύο κύκλων στο Γεωμετρικόν.
* Ριζικός άξονας δύο κύκλων στο Geogebra.
* Ριζικός άξονας στο Cut The Knot.
* Ριζικός άξονας στο art of problem solving.
* Πώς να κατασκευάσετε τον ριζικό άξονα στο Cut The Knot.
* Ριζικό κέντρο στο MathWorld.

## Παραπομπές


Κατηγορία:Κύκλος
Κατηγορία:Ευκλείδεια επιπεδομετρία
Λήμμα Χαρούκι

Στην γεωμετρία, το **λήμμα Χαρούκι** είναι ένα λήμμα που αφορά δύο μη τεμνόμενες χορδές και ένα μεταβλητό σημείο σε έναν κύκλο.

Συγκεκριμένα, θεωρούμε τις μη τεμνόμενες χορδές \rm AB,  \rm \Gamma\Delta   ενός  κύκλου C και ένα μεταβλητό σημείο  \rm P του τόξου \overset{\frown}{\rm AB} στο οποίο δεν ανήκουν τα \rm \Gamma, \Delta. Τα ευθύγραμμα τμήματα \rm P\Gamma και \rm P\Delta τέμνουν την χορδή \rm AB στα σημεία \rm K, \rm \Lambda αντίστοιχα, και ορίζουν τρία ευθύγραμμα τμήματα, τα \rm AK, \rm K \Lambda και \rm \Lambda B. Τότε ο λόγος
:\tfrac{\rm AK\cdot \Lambda B}{\rm K\Lambda},
είναι ανεξάρτητος από την θέση του  \rm P.

Το λήμμα πήρε το όνομά του από τον Ιάπωνα μαθηματικό Χιρόσι Χαρούκι. 

## Απόδειξη

## Εφαρμογές
Το λήμμα Χαρούκι μπορεί να χρησιμοποιηθεί για την απόδειξη του θεωρήματος της πεταλούδας.

## Περαιτέρω ανάγνωση

### Εξωτερικοί σύνδεσμοι
* Λήμμα Χαρούκι στο Cut The Knot.
* Λήμμα Χαρούκι και εφαρμογή στο Geogebra.
* Λήμμα Χαρούκι στο Γεωμετρικόν.

### Ξενόγλωσσα άρθρα
* 
* 

## Δείτε επίσης
* Θεώρημα Χαρούκι
* Θεώρημα τεμνόμενων χορδών
* Θεώρημα πεταλούδας

## Παραπομπές


Κατηγορία:Κύκλος
Κατηγορία:Θεωρήματα στη Γεωμετρία
Νίκος Χρηστογιάννης

Ο **Νίκος Χρηστογιάννης** (γεν. Αθήνα, 8 Σεπτεμβρίου 1977) είναι έλληνας μουσικός, συνθέτης και ένα απο τα βασικά μέλη του Ελληνικού black metal συγκροτήματος Deviser, γνωστοί για τον επιθετικό τους ήχο και τις δυναμικές μουσικές συνθέσεις τους. Απο το 1996 μέχρι και σήμερα είναι ο βασικός συνθέτης της μπάντας και έχει διαμορφώσει τον ήχο της, που χαρακτηρίζεται από τεχνική και μελωδικότητα. Έχει παίξει σημαντικό ρόλο στην ελληνική metal σκηνή και οι Deviserθεωρούνται από τις πιο αναγνωρίσιμες μπάντες του είδους στη χώρα αλλά και στο εξωτερικό.

## Ιστορία -Πρώτα χρόνια
Η ενασχόληση του Νίκου Χρηστογιάννη με τη μουσική ξεκινάει από τα 5 του χρόνια. Έπαιζε πιάνο, καθώς ο πατέρας του ήταν μουσικός - drummer και είχε ένα ροκ συγκρότημα τη δεκαετία του '70. Έτσι, από μικρή ηλικία, μπήκε στον κόσμο της μουσικής, ενώ ταυτόχρονα βρήκε και μια τεράστια ροκ δισκογραφία σε βινύλια. Από μικρός, άκουσε σημαντικές μπάντες και ανακάλυψε ήχους που δεν θα είχε γνωρίσει διαφορετικά ή θα τους ανακάλυπτε πολύ αργότερα. Στο πατέρα του οφείλει σε μεγάλο βαθμό την μουσική του διαμόρφωση.

Μέχρι τα 14 του, παρακολουθούσε μαθήματα σε ωδείο και μεγάλωσε με ακούσματα όπως το *[[The Dark Side of the Moon]]* των Pink Floyd. Είχε φτάσει σε ένα ανώτερο επίπεδο, να γράφει και να διαβάζει μουσική στα πλήκτρα, αλλά οι κανόνες και το αποστειρωμένο περιβάλλον τον κούρασαν. Ψάχνονταs να βρεί την ελευθερία που ζητούσε στη Μουσική στράφηκε στο Heavy Metal.

Πήρε την πρώτη του ηλεκτρική κιθάρα 12 χρονών, μια Fender Stratocaster του 1979 μεταχειρισμένη, από ένα μαγαζί στα Εξάρχεια και έτσι άρχισε να χαράζει τον δικό του δρόμο στη μουσική.

Ο πρώτος δίσκος που έβαλε τον Νίκο Χρηστογιάννη στον κόσμο του metal ήταν το The Number of the Beast των Iron Maiden. Αυτό το άλμπουμ, με τη μοναδική του ενέργεια και τον επικό ήχο του, αποτέλεσε την αφετηρία για την εξερεύνηση του ακραίου μουσικού είδους και την πλήρη αφοσίωση του στη metal σκηνή.

Την πρώτη του σχολική μπάντα, τους Darkview, τη δημιούργησε αργότερα, στα 14 του. Παίζανε διασκευές, αλλά είχαν και δικά τους κομμάτια σε thrash metal στυλ, με κάποια μελωδικά στοιχεία. Η μπάντα έπαιζε live σε σχολικούς χώρους και ο Νίκος Χρηστογιάννης έμπαινε όλο και πιο βαθειά σιγά σιγά στην μουσική.

Αργότερα το 1993 η συνάντηση με το Μάνθο Χναρά έμελε να είναι καρμική όταν και έγινε μόνιμο μέλος στους Deviser, δίνοντας και την πρώτη συναυλία των Deviser στο Αγκάθι το 1993 με Rotting Christ και Ancient Rites.Απο το 1996 και το Unspeakable Cults μέχρι και σήμερα είναι ο κύριος υπεύθυνος των συνθέσεων της μπάντας .

## Συνεργασίες
Εκτός απο τους Deviser 1993-σήμερα

* Funeral Storm        (2015-2018) Πλήκτρα
* Kawir   (1995-1997, 2007-2009) Μπάσο
* Zion      (2005 -Dracula EP)     Πλήκτρα
* Chaosbaphomet (Live Session)  Κιθάρα
* MYSTIFIER (ΠΡΩΤΟΓΟΝΗ ΜΑΥΡΗ ΜΑΓΙΚΗ ΔΥΝΑΣΤΕΙΑ) Guest Vocals

## Δισκογραφία
**<big>[[Deviser]]</big>** (1993-present)

**<big>KAWIR</big>** (1997)

## Παραπομπές


Κατηγορία:Έλληνες μουσικοί
Σιδηροδρομικός Σταθμός Προφήτη Ηλία

Ο **Σιδηροδρομικός Σταθμός Προφήτη Ηλία** αποτελούσε την σιδηροδρομική υποδομή που εξυπηρετούσε τον οικισμό του Προφήτη Ηλία στο Νομό Πέλλας και βρισκόταν επί της στενού εύρους Σιδηροδρομικής Γραμμής Σκύδρας - Αριδαίας - Προμάχων.

Το σύνολο των υποδομών του σταθμού κατεδαφίστηκε κατά την διάρκεια αποξήλωσης της γραμμής το 1936 από τους ΣΕΚ.

## Ιστορικό

### Α' Παγκόσμιος Πόλεμος (1914-1918)
Στα πλαίσια του Α' Π.Π αποφασίστηκε από τους Συμμάχους και την Ελληνική Κυβέρνηση η κατασκευή μιας στενού εύρους (τύπου Decauville) σιδηροδρομικής γραμμής η οποία θα εφαπτόταν με την κανονική εύρους Σιδηροδρομική Γραμμή Θεσσαλονίκης - Μοναστηρίου, με σκοπό τον εφοδιασμό του μετώπου στην Αλμωπία.

Η κατασκευή της γραμμής ξεκίνησε το 1915 με 1916 και ολοκληρώθηκε την ίδια χρονιά ως αυτοτελής σιδηροδρομικός άξονας με αφετηρία την Σκύδρα και τερματικό την Αριδαία. Στο πλαίσιο αυτό, κατασκευάστηκε και η υποδομή του σταθμού στον Προφήτη Ηλία, με σκοπό τον ανεφοδιασμό πολεμικών συρμών και την μεταφορά στρατιωτικού ανθρώπινου δυναμικού και υλικού.

### Μεσοπόλεμος (1919-1939)
Μετά το πέρας του πολέμου και την μεταβίβαση της ιδιοκτησίας της σιδηροδρομικής γραμμής στο ελληνικό κράτος, την διαχείριση ανέλαβε από το 1924, η εταιρεία «*[[Τοπικοί Σιδηρόδρομοι Μακεδονίας]]*» η οποία εκτέλεσε εμπορικό και επιβατικό έργο για σχεδόν μια πενταετία, όπου και το σύνολο της γραμμής περιήλθε στους ΣΕΚ.

#### Αναστολή λειτουργίας σταθμού και κατεδάφιση (1936)
Μόλις λίγα χρόνια αργότερα, οι ΣΕΚ έκριναν την λειτουργία της γραμμής ως ζημιογόνα, λόγω της ιδιαίτερα χαμηλής επιβατικής και εμπορικής κίνησης, καταλήγοντας έτσι το 1936 στην απόφαση αναστολής λειτουργίας και αποξήλωσης του άξονα και ορισμένων υποδομών του. Μεταξύ των κτηρίων που καταστράφηκαν αργότερα λόγω της έλλειψης συντήρησης και άναρχης χρήσης από τρίτους, αποτελεί και ο *Σιδηροδρομικός Σταθμός Προφήτη Ηλία*, του οποίου ερείπια δεν είναι ανιχνεύσιμα την σημερινή εποχή.

## Δομή Σταθμού
Στον παρακάτω πίνακα απεικονίζεται διαγραμματικά η οργάνωση του χώρου και των αντίστοιχων σιδηροδρομικών ανταποκρίσεων.

## Παραπομπές


Κατηγορία:Σιδηροδρομική γραμμή Σκύδρας - Αριδαίας - Προμάχων
Κατηγορία:Σιδηροδρομικοί σταθμοί στην Πέλλα
Κατηγορία:Σιδηροδρομικοί σταθμοί που εγκαινιάστηκαν το 1916
Μοναστηράκι Μεσσηνίας

Το **Μοναστηράκι** ή **Μοναστηράκι Γαράντζας** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Μοναστηράκι βρίσκεται προς τα βορειοανατολικά όρια με την Περιφερειακή Ενότητα Αρκαδίας, σε απόσταση περίπου 16 χλμ. Β.  από τον Μελιγαλά (έδρα του δήμου), 48 χλμ. Β.-ΒΔ. από την Καλαμάτα και 43 χλμ. Δ.-ΝΔ. από την Μεγαλόπολη ενώ είναι κτισμένος σε υψόμετρο 510 μέτρα. Στα βόρειά του είναι τα Άνω Μέλπεια και ο Άγιος Αθανάσιος ενώ νοτιοανατολικά το Διαβολίτσι

Ως ξεχωριστός οικισμός αναφέρεται επίσημα για πρώτη φορά ως *Μοναστηράκι Γαράντζας*, το 1912 να προσαρτάται στην τότε κοινότητα Κάτω Γαράντζας Κάτω Μέλπειας). Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Διαβολίτσι και τους Αγίους Θεοδώρους αποτελούν την κοινότητα Διαβολιτσίου που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 4 κάτοικοι  ενώ με αυτήν του 2011 είχε 23. 

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Κεντρικό Μεσσηνίας

Το **Κεντρικό** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Κεντρικό βρίσκεται προς τα ανατολικά όρια με την Περιφερειακή Ενότητα Αρκαδίας, σε απόσταση περίπου 6 χλμ. Β.  από τον Μελιγαλά (έδρα του δήμου), 39 χλμ. Β.-ΒΔ. από την Καλαμάτα και 34 χλμ. ΝΔ. από την Μεγαλόπολη ενώ είναι κτισμένος σε υψόμετρο 80 μέτρα. Στα βόρειά του είναι το Διαβολίτσι, στα νότια το Ζευγολατιό και νοτιοδυτικά η Πολίχνη.    

### Ονομασία
Το όνομα του χωριού την περίοδο της Τουρκοκρατίας ήταν *Κούρταγα* πιθανώς το είχε πάρει από κάποιον  Αγά, με το όνομα Κούρτ, στον οποίο ανήκε η περιοχή. Στις αρχές του 20ου αιώνα, μέχρι να κατασκευαστεί το σιδηροδρομικό τμήμα Μελιγαλάς – Κεντρικό, υπήρξε κόμβος, όπου οι επιβάτες από την Τρίπολη σταματούσαν στο Κεντρικό, επιβιβάζονταν σε βαγόνια που τα έσερνα άλογα μέχρι τον Μελιγαλά και εκεί έπρεπε να παραλάβουν άλλο τρένο για την Τρίπολη.   

## Ιστορικά - διοικητικά στοιχεία
Στην Εκστρατεία του Μοριά καταγράφεται με την ονομασία *Kourtaga* να υπάγεται στην Επαρχία  Εμπλακίκων (*Emblakika*) και να έχει πληθυσμό 12 οικογένειες (συνολικά 57 άτομα) ενώ αργότερα στο "Αρχείον Ιωάννου Καποδίστρια" ως *Κούρταγα* να έχει 12 οικογένειες (συνολικά 57 άτομα).

Ως ξεχωριστός οικισμός αναφέρεται επίσημα, μετά την ολοκλήρωση της Επανάστασης του 1821, με την παλιά του ονομασία ως *Κούρταγα*, το 1835 να προσαρτάται στον τότε δήμο Ανδανίας και το 1912  να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί   κοινότητα που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 78 κάτοικοι  ενώ με αυτήν του 2011 είχε 98. 

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Παραπούγκι Μεσσηνίας

Το **Παραπούγκι** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Παραπούγκι βρίσκεται προς τα ανατολικά όρια με την Περιφερειακή Ενότητα Αρκαδίας, σε υψόμετρο 160 μέτρα και είναι κτισμένο αμφιθεατρικά στους πρόποδες βουνού μέσα σε κατάφυτη έκταση από κυπαρίσσια και βελανιδιές. Απέχει περίπου 11 χλμ. Β. από τον Μελιγαλά (έδρα του δήμου), 44 χλμ. Β.-ΒΔ. από την Καλαμάτα και 38 χλμ. ΝΔ. από την Μεγαλόπολη ενώ είναι κτισμένος . Στα δυτικά - νοτιοδυτικά του είναι το Διαβολίτσι,  και νοτιοανατολικά ο Δεσύλλας. Οι κάτοικοί του ασχολούνται με την κτηνοτροφία και τη γεωργία (κυρίως με την παραγωγή ελαιολάδου).    

## Ιστορικά - διοικητικά στοιχεία
Στην Εκστρατεία του Μοριά καταγράφεται με την ονομασία *Parapoungui* να υπάγεται στην Επαρχία Ανδρούσας (*Androusa*) και να έχει πληθυσμό 21 οικογένειες (συνολικά 96 άτομα) ενώ αργότερα στο "Αρχείον Ιωάννου Καποδίστρια" ως *Παραπούγκι* ακριβώς με τα ίδια στοιχεία.

Ως ξεχωριστός οικισμός αναφέρεται επίσημα, μετά την ολοκλήρωση της Επανάστασης του 1821, το 1835 να προσαρτάται στον τότε δήμο Ανδανίας και το 1929  να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 60 κάτοικοι  ενώ με αυτήν του 2011 είχε πάλι 60. 

## Παραπομπές


## Εξωτερικοί σύνδεσμοι
* Αρχειακή περιγραφή για Παραπούγκι (Μεσσηνία) από το Εθνικό Ευρετήριο Αρχείων των Γενικών  Αρχείων του Κράτους.

Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Διμάνδρα Μεσσηνίας

Η **Διμάνδρα** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Διμάνδρα βρίσκεται στα βορειοανατολικά όρια με την Περιφερειακή Ενότητα Αρκαδίας, στις νότιες πλαγιές του όρους Τετράζιο, σε υψόμετρο 760 μέτρα. Απέχει περίπου 22 χλμ. Β.-ΒΔ.  από τον Μελιγαλά (έδρα του δήμου), 55 χλμ. Β.-ΒΔ. από την Καλαμάτα και 50 χλμ. Δ.-ΝΔ. από την Μεγαλόπολη. Στα βόρειά του είναι το Σύρριζο, στα ανατολικά η Άνω Μέλπεια και νοτιοανατολικά η Κάτω Μέλπεια.    

## Ιστορικά - διοικητικά στοιχεία
Ο Γάλλος περιηγητής Φρανσουά Πουκεβίλ την αναφέρει ως *Dymandra* να υπάγεται στην Επαρχία Αρκαδιάς (*Arcadia*) → Τμήμα Σουλιμά (*Soulima*) (VI, 19). Στην Εκστρατεία του Μοριά καταγράφεται με την ονομασία *Dimandra* να υπάγεται στην Επαρχία Αρκαδίας (*Arkadia*) → Τμήμα Σουλιμά (*Section de Soulima*) και να έχει πληθυσμό 8 οικογένειες (συνολικά 38 άτομα) ενώ αργότερα στο "Αρχείον Ιωάννου Καποδίστρια" ως Διμάνδρα στην Επαρχία Αρκαδίας να έχει 8 οικογένειες (συνολικά 35 άτομα).

Ως ξεχωριστός οικισμός αναφέρεται επίσημα, μετά την ολοκλήρωση της Επανάστασης του 1821, το 1835 να προσαρτάται στον τότε δήμο Ηλεκτρίδος. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Σύρριζο  αποτελούν την κοινότητα Σύρριζου που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 20 κάτοικοι  ενώ με αυτήν του 2011 είχε 26. 

## Εξωτερικοί σύνδεσμοι

* Τα χωριά της Οιχαλίας: Διμάντρα στον ιστότοπο https://topoguide.gr/.

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Λαφαγιέτ (Τζόρτζια)

Το **Λαφαγιέτ** () είναι πόλη και η έδρα της κομητείας Γουόλκερ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 6,888 κατοίκους.
## Ιστορία
Το Λαφαγιέτ ιδρύθηκε ως Τσατόγκα το 1835 και έγινε 
η έδρα της νεοσύστατης κομητείας Ουόλκερ. Η κομητεία πήρε το όνομά της από τον πρώην γερουσιαστή των Ηνωμένων Πολιτειών 
Φρίμαν Ουόλκερ. Η Τσατόγκα μετονομάστηκε σε Λαφαγιέτ το 1836 από τον Gilbert du Motier, Marquis de Lafayette, τον Γάλλο αριστοκράτη που πήρε μέρος στην Αμερικανική Επανάσταση. Το 1864, η πόλη έγινε ο τόπος της Μάχης του Λαφαγιέτ κατά τη διάρκεια της εκστρατείας στην Ατλάντα του Αμερικανικού Εμφυλίου Πολέμου.

## Γεωγραφία
Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 8,1 τετραγωνικά μίλια (21 km2) και είναι όλη γη. 

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Μάντισον (Τζόρτζια)

Το **Μάντισον** () είναι πόλη και η έδρα της κομητείας Μόργκαν στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 4,447 κατοίκους. Η πόλη ιδρύθηκε στις 
12 Δεκεμβρίου 1809 και πήρε το όνομα της από 
τον 4ο πρόεδρο των Ηνωμένων Πολιτειών, Τζέιμς Μάντισον.  Το Μάντισον περιγράφηκε σε ένα τεύχος του White's Statistics of Georgia των αρχών του 19ου αιώνα ως «η πιο καλλιεργημένη και αριστοκρατική πόλη στη διαδρομή του τρένου 
από το Τσάρλεστον στη Νέα Ορλεάνη». 

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 8,9 τετραγωνικά μίλια (23 km2), εκ των οποίων τα 0,07 τετραγωνικά μίλια (0,18 km2) είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Κοινότητα Διαβολιτσίου

## Διοικητική ιστορία

## Απογραφές πληθυσμού

## Διατελέσαντες Κοινοτάρχες

## Παραπομπές


Κατηγορία:Δήμος Οιχαλίας
Σιδηροδρομικός Σταθμός Νέας Ζωής

Ο **Σιδηροδρομικός Σταθμός** **Νέας Ζωής** αποτελούσε σιδηροδρομική υποδομή η οποία εξυπηρετούσε τον οικισμό της Νέας Ζωής στον Νομό Πέλλας, και βρισκόταν επί της στενού εύρους σιδηροδρομικής γραμμής Σκύδρας - Αριδαίας - Προμάχων.

Οι υποδομές του σταθμού έχουν αναπαλαιωθεί και αποτελούν βοηθητικά κτήρια του *Ιερού Ναού Κοιμήσεως της Θεοτόκου* της Νέας Ζωής.

## Ιστορικό

### Α' Παγκόσμιος Πόλεμος (1914-1918)
Κατά τη διάρκεια του Α' Παγκοσμίου Πολέμου, οι Σύμμαχοι και η Ελληνική Κυβέρνηση αποφάσισαν την κατασκευή μιας στενού εύρους σιδηροδρομικής γραμμής τύπου *Decauville*, η οποία θα συνδεόταν με την κανονικού εύρους Σιδηροδρομική Γραμμή Θεσσαλονίκης - Μοναστηρίου. Ο κύριος σκοπός της κατασκευής αυτού του άξονα αφορούσε την υποστήριξη του μετώπου στην Αλμωπία μέσω ενός συνεχούς και ασφαλή εφοδιασμού. Οι εργασίες κατασκευής ξεκίνησαν μεταξύ 1915 και 1916 και ολοκληρώθηκαν την ίδια χρονιά, δημιουργώντας μια αυτόνομη σιδηροδρομική σύνδεση από τη Σκύδρα έως την Αριδαία. Στο πλαίσιο αυτό, δημιουργήθηκε και ο *Σιδηροδρομικός Σταθμός* *Νέας Ζωής*, ο οποίος προοριζόταν για τον ανεφοδιασμό πολεμικών συρμών και τη μεταφορά στρατιωτικού προσωπικού και εξοπλισμού.

### Μεσοπόλεμος (1919-1939)
Μετά τη λήξη του πολέμου, η ιδιοκτησία της σιδηροδρομικής γραμμής μεταβιβάστηκε στο ελληνικό κράτος, ενώ από το 1924 η διαχείρισή της πέρασε στην εταιρεία «Τοπικοί Σιδηρόδρομοι Μακεδονίας». Η εταιρεία εκτελούσε εμπορικές και επιβατικές μεταφορές για περίπου πέντε χρόνια, μέχρι που η γραμμή πέρασε στην κυριότητα των ΣΕΚ.

### Αναστολή λειτουργίας και κατεδάφιση (1936)
Λίγα χρόνια αργότερα, οι ΣΕΚ έκριναν ότι η λειτουργία της γραμμής ήταν οικονομικά ασύμφορη, λόγω του χαμηλού αριθμού επιβατών και της περιορισμένης εμπορικής δραστηριότητας. Ως αποτέλεσμα, το 1936 αποφασίστηκε η διακοπή της λειτουργίας της και η αποξήλωσή της, συμπεριλαμβανομένων και ορισμένων υποδομών. Ο *Σιδηροδρομικός Σταθμός* *Νέας Ζωής* μεταβιβάστηκε στην τοπική κοινότητα Νέας Ζωής και μέσα στις επόμενες δεκαετίες εντάχθηκε ως υποστηρικτικό κτήριο του τοπικού *Ιερού Ναού Κοιμήσεως της Θεοτόκου*, το οποίο διασώζεται έως και σήμερα.

## Δομή Σταθμού
Στον παρακάτω πίνακα απεικονίζεται διαγραμματικά η οργάνωση του χώρου και των αντίστοιχων σιδηροδρομικών ανταποκρίσεων.

## Παραπομπές


Κατηγορία:Σιδηροδρομικοί σταθμοί στην Πέλλα
Κατηγορία:Σιδηροδρομικοί σταθμοί που εγκαινιάστηκαν το 1916
Κατηγορία:Σιδηροδρομική γραμμή Σκύδρας - Αριδαίας - Προμάχων
Γκρίνσμπορο (Τζόρτζια)

Το **Γκρίνσμπορο** () είναι πόλη και η έδρα της κομητείας Γκριν στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 3,648 κατοίκους.
## Ιστορία

Το Γκρίνσμπορο ιδρύθηκε περίπου το 1780 και το 1787, ορίστηκε η έδρα της νεοσύστατης κομητείας Γκριν. Η πόλη ονομάστηκε από τον υποστράτηγο Ναθαναήλ Γκριν, διοικητή των ανταρτών αμερικανικών δυνάμεων στη μάχη του Guilford Court House που έλαβε χώρα στις 15 Μαρτίου 1781.
## Γεωγραφία
Σύμφωνα με το Γραφείο Απογραφής των ΗΠΑ, το Γκρίνσμπορο έχει συνολική έκταση 6,8 τετραγωνικά μίλια (17,6 km2), εκ των οποίων 6,7 τετραγωνικά μίλια (17,4 km2) είναι στεριά και 0,1 τετραγωνικά μίλια (0,2 km2) είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Γκρίφιν (Τζόρτζια)

Το **Γκρίφιν** () είναι πόλη και η έδρα της κομητείας Σπάλντινγκ στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 23,478 κατοίκους. Το Γκρίφιν ιδρύθηκε το 1840 και πήρε το όνομά του από τον γαιοκτήμονα Συνταγματάρχη Λιούις Λόρενς Γκρίφιν.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 14,6 τετραγωνικά μίλια (38 km2), εκ των οποίων 14,5 τετραγωνικά μίλια (38 km2) είναι στεριά και 0,1 τετραγωνικά μίλια (0,26 km2) είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Μονρόε (Τζόρτζια)

Το **Μονρόε** () είναι πόλη και η έδρα της κομητείας Ουόλτον στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 14,756 κατοίκους.Το Μονρόε ιδρύθηκε το 1818 ως έδρα της νεοσύστατης κομητείας Ουόλτον. Ενσωματώθηκε ως κωμόπολη το 1821 και ως πόλη το 1896.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 10,5 τετραγωνικά μίλια (27 km2), εκ των οποίων 10,4 τετραγωνικά μίλια (27 km2) είναι ξηρά και 0,1 τετραγωνικά μίλια (0,26 km2) είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Τζέφερσον (Τζόρτζια)

Το **Τζέφερσον** () είναι πόλη και η έδρα της κομητείας Τζάκσον στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 13,233 κατοίκους.

Σύμφωνα με το Γραφείο Απογραφής των Ηνωμένων Πολιτειών, το Τζέφερσον έχει συνολική έκταση 22,0 τετραγωνικά μίλια (57,0 km2), εκ των οποίων τα 21,7 τετραγωνικά μίλια (56,1 km2) είναι ξηρά και τα 0,3 τετραγωνικά μίλια (0,9 km2) ή 1,53% είναι νερό.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Φορτ Βάλεϊ (Τζόρτζια)

Το **Φορτ Βάλεϊ** () είναι πόλη και η έδρα της κομητείας Πιτς στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 8,780 κατοίκους.Το Φορτ Βάλεϊ ιδρύθηκε το 1836 και ενσωματώθηκε ως κωμόπολη το 1854 και ως πόλη το 1907. Το 1924 ήταν η καθορισμένη έδρα της νεοσύστατης κομητείας Πιτς.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 5,3 τετραγωνικά μίλια (14 km2), όλη γη.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Χάμιλτον (Τζόρτζια)

Το **Χάμιλτον** () είναι πόλη και η έδρα της κομητείας Χάρις στην πολιτεία της Τζόρτζια των Ηνωμένων Πολιτειών Αμερικής. Κατά την απογραφή του 2020, είχε πληθυσμό 1,680 κατοίκους.Το Χάμιλτον ιδρύθηκε το 1827 ως έδρα της νεοσύστατης κομητείας Χάρις. Ενσωματώθηκε ως πόλη το 1828. Πήρε το όνομα της από τον Υπουργό Ναυτικού των ΗΠΑ και κυβερνήτη της Νότιας Καρολίνας Πωλ Χάμιλτον (1762–1816).

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 3,3 τετραγωνικά μίλια (8,6 km2), όλη γη.

## Παραπομπές


Κατηγορία:Πόλεις της Τζόρτζια
Κατηγορία:Έδρες κομητειών της Τζόρτζια
Λίχμε

Το **Λίχμε** (δαν. *Lihme*) είναι χωριό στη Δανία με πληθυσμό 263 κατοίκους το 2024. Το χωριό υπάγεται διοικητικώς στον Δήμο Σκίβε της Περιφέρειας Κεντρικής Δανίας. Βρίσκεται 20 χιλιόμετρα δυτικά της πόλεως Σκίβε. Το Λίχμε έχει έναν από τους παλαιότερους ενοριακούς ναούς σε ολόκληρη τη Δανία, ο οποίος κτίσθηκε περί το έτος 1100 σε ρομανικό αρχιτεκτονικό ρυθμό και αφιερώθηκε στον Άγιο Βικέντιο το έτος 1176.

## Παραπομπές


Λιχμε
Οβερλάντε

Το **Οβερλάντε** (δαν. *Overlade*) είναι χωριό στη Δανία με πληθυσμό 419 κατοίκους το 2024. Το χωριό βρίσκεται στο δυτικό μέρος της χερσονήσου Χίμερλαντ και υπάγεται διοικητικώς στον Δήμο Βεστχίμερλαντ της Περιφέρειας Βόρειας Γιουτλάνδης.

Το Οβερλάντε ιδρύθηκε από τους μοναχούς του Αββαείου του Βίτσκελ, που μάλλον ανήκαν στο Τάγμα των Κιστερκιανών. Μετά τη βιομηχανική επανάσταση, στο χωριό ευδοκίμησαν πολλές επιχειρήσεις: μικρά εργοστάσια, σιδηρουργεία, φούρνοι και άλλα. Υπήρχε και πανδοχείο, που καταστράφηκε από πυρκαγιά το 1984. Καθώς συνέβη και με πολλές άλλες μικρές κοινότητες, οι περισσότερες από αυτές τις επιχειρήσεις έκλεισαν με τον καιρό, αλλά το χωριό φιλοξενεί ακόμα αρκετά καταστήματα και τεχνίτες.

Ο σημερινός ενοριακός ναός του Οβερλάντε κτίσθηκε το 1916 και βρίσκεται σε κεντρική θέση του οικισμού, με το κοιμητήριο του χωριού δίπλα και νότια από αυτόν.

## Παραπομπές


Οβερλαντε
Σάλτουμ

Το **Σάλτουμ** (δαν. *Saltum*) είναι χωριό στη βόρεια Δανία με πληθυσμό 678 κατοίκους το 2024. Το χωριό υπάγεται διοικητικώς στον Δήμο Γιάμερμπουγκτ της Περιφέρειας Βόρειας Γιουτλάνδης.

Το Σάλτουμ έχει αρκετό θερινό τουρισμό χάρη στην εκτεταμένη παραλία του με άμμο, το *Saltum Strand*, και διαθέτει κάμπινγκ και άλλες τουριστικές υποδομές. Το ίδιο το χωριό είναι κτισμένο σε απόσταση 5 χιλιομέτρων από τη θάλασσα (πορθμός Σκάγκερακ).

## Παραπομπές


Σαλτουμ